
PARLAMENTUL ROMÂNIEI

CAMERA DEPUTAŢILOR

COMISIA PENTRU TEHNOLOGIA INFORMAŢIEI ŞI COMUNICAŢIILOR

BIROULUI PERMANENT

AL

CAMEREI DEPUTAŢILOR

           Vă  înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr.2/2019 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor şi sistemelor informatice trimis spre dezbatere, în fond, Comisiei pentru tehnologia informaţiei şi comunicaţiilor, cu adresa nr. PL-x nr. 89 din 04 martie 2019.

            În raport de obiectul şi conţinutul său, proiectul de lege face parte din categoria legilor ordinare.

 PREȘEDINTE,

Cătălin Drulă

PARLAMENTUL ROMÂNIEI

CAMERA DEPUTAŢILOR

Comisia pentru tehnologia informaţiei şi comunicaţiilor

PLx nr.89/2019
RAPORT

asupra proiectului de Lege privind aprobarea Ordonanţei Guvernului nr.2/2019 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor şi sistemelor informatice

În conformitate cu prevederile art.95 din Regulamentul Camerei Deputaţilor republicat, Biroul permanent a trimis, Comisiei pentru tehnologia informaţiei şi comunicaţiilor, spre dezbatere în fond, proiectul de Lege privind aprobarea Ordonanţei Guvernului nr.2/2019 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor şi sistemelor informatice (PLx nr.89/2019).
Proiectul de lege are ca obiect de reglementare modificarea şi completarea Legii nr.362/2018, în vederea asigurării continuităţii finanţării adecvate a Centrului Naţional de Răspuns la Incidente de Securitate Cibernetică - CERT - RO de la bugetul de stat, astfel încât să nu fie afectată desfăşurarea activităţii curente a instituţiei.


Consiliul Legislativ a avizat favorabil inițiativa legislativă, cu observaţii şi propuneri, conform avizului nr. 45/25.01.2019.

Senatul a adoptat inițiativa legislativă, în ședința din 25.02.2019.

Comisia pentru apărare, ordine publică și siguranță națională a avizat favorabil proiectul de lege, conform avizului nr. 4c-15/179/12.03.2019.

Comisia juridică, de disciplină şi imunităţi a avizat favorabil proiectul de lege, conform avizului nr. 4c-13/142/12.03.2019.
Potrivit prevederilor art.75 alin.(1) din Constituţia României, Camera Deputaţilor este Cameră decizională. 

În conformitate cu prevederile art.55 din Regulamentul Camerei Deputaţilor, republicat, cu modificările şi completările ulterioare, la dezbateri au participat, în calitate de invitați, doamna Carmen Elian - Subsecretar de stat în cadrul Ministerului Comunicațiilor și Societății Informaționale și domnul Cătălin–Petrică Aramă – director general Centrul Național de Răspuns la Incidente de Securitate Cibernetică.

În conformitate cu prevederile art.61 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor a dezbătut proiectul de lege în ședința din 26 martie 2019.


La şedinţa Comisiei pentru tehnologia informaţiei şi comunicaţiilor au fost prezenţi 13 deputaţi din totalul de 16 membrii.


În urma dezbaterilor membrii Comisiei pentru tehnologia informației și comunicațiilor au hotărât, cu majoritate de voturi (11 voturi pentru și 2 voturi împotrivă), să propună plenului Camerei Deputaţilor, adoptarea proiectul de Lege privind aprobarea Ordonanţei Guvernului nr.2/2019 pentru modificarea şi completarea Legii nr.362/2018 privind asigurarea unui nivel comun ridicat de securitate a reţelelor şi sistemelor informatice în forma adoptată de Senat.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
Cătălin Drulă

